கேள்வி: ராமே ஆண்டாலும் ராவணே ஆண்டாலும் - தயாரிப்பு பற்றி தகவல் சொல்.
பதில்: சனவரி 2021 இல், சூர்யா (நடிகர்) 2டி என்டேர்டைன்மென்ட் பதாகையின்கீழ் தயாரிக்கபடும் பெண் மையப் பாத்திரத்தை முதன்மையாகக் கொண்ட திரைப்படத்தில் நடிக்க ரம்யா பாண்டியன் ஒப்பந்தம் செய்யப்பட்டதாகக் கூறப்பட்டது. இந்தத் திரைப்படத்தை புதுமுக இயக்குநர் அரிசில் மூர்த்தி இயக்குவதாகவும் கூறப்பட்டது. அவர் "கதைக்களம் மனதுக்கு நெருக்கமானது" என்பதைக் கூறினார். மேலும் இது "மனித உணர்ச்சிகளைக் கையாளும் தாக்கமான அரசியல் நையாண்டி" என்றும் கூறினார். 1 பிப்ரவரி 2021இல் படபிடிப்பு தொடங்கியது. மேலும் வாணி போஜன், புதுமுகம் மிதுன் மாணிக்கத்துடன் படத்தில் ஒருவராக இணைந்தார். திருநெல்வேலி, அதன் சுற்றுவட்டார பகுதிகளில் 50 நாட்கள் படப்பிடிப்பு நடந்து முடிவடைந்தது. படத்தின் ஒலிப்பதிவை பின்னணிப் பாடகர் கிரிஷ் மேற்கொண்டுள்ளார். படத்தின் ஒலிப்பதிவு யுகபாரதி, விவேக், செந்தில் தாஸ், வீ. மதன்குமார் ஆகியோர் எழுதிய வரிகளுடன் ஐந்து பாடல்களும், இரண்டு கருப்பொருள்கள் பாடல்களும், ஒரு கருவி இசை என எட்டு பாடல்களைக் கொண்டுள்ளது. சோனி மியூசிக் இந்தியா படத்தின் உரிமையைப் பெற்றது. ஒலிச்சுவடு 10 செப்டம்பர் 2021 அன்று இணையதளத்தில் வெளியிடப்பட்டது